OSNOVNA ŠKOLA VLADIMIR BOSNAR STUBIČKE TOPLICE

STRMEČKA CESTA 5A

49244 STUBIČKE TOPLICE

OIB: 07409431299

RKP: 44557

Šifra djelatnosti: 8520 – osnovno obrazovanje

Šifra škola: 02-014-004

Klasa:402-02/20-01/10

Urbr:2113/03-380-33-20-1

**OBRAZLOŽENJE FINANCIJSKOG PLANA**

Osnovne škole Vladimir Bosnar Stubičke Toplice

za godinu 2021.

sa projekcijom na 2022. i 2023. godinu

Osnovna škola Vladimir Bosnar Stubičke Toplice sa početkom školske godine 2009./2010. iz područne škole koja je poslovala u sklopu OŠ Donja Stubica, mijenja status u Osnovnu školu sa razrednim odjelima od 1. – 8. razreda te započinje sa samostalnim radom.

Školska zgrada je izgrađena 1996. godine za potrebe područne škole s programom razredne nastave koja je bila u sastavu Osnovne škole Donja Stubica. Osamostaljenjem škole dio prostora prenamijenjen je i prilagođen uvjetima za rad osmogodišnje škole.

Školu pohađa 201 učenika u 12 razrednih odjela (6 odjela u razrednoj nastavi te 6 odjela u predmetnoj nastavi).

Nastava je organizirana u dvije smjene (jutarnjoj i popodnevnoj) u petodnevnom radnom tjednu sa slobodnim subotama. Školska godina 2020./2021. započela je prema Uputama HZJZ i Modelima i preporukama MZO-a vezano uz COVID 19 , tako da se međuturnus koristi prvenstveno za dezinfekciju i provjetravanje prostora učionica, hodnika i sanitarnih čvorova te ako prostor i vrijeme zadovoljavaju za realizaciju programa izborne nastave informatike, vjeronauka i stranih jezika sukladno Nastavnom planu i programu. Dopunski i dodatni nastavni rad, izvannastavne aktivnosti, te za održavanje sjednica stručnih, razrednih i učiteljskih vijeća održava se na daljinu ( osim ako prostorni uvjeti dozvole rad u ustanovi) Sve aktivnosti utvrđene su Godišnjim planom i programom rada Škole i Školskim kurikulumom.

Osnivač škole je Općina Stubičke Toplice.

Škola trenutno ima 40 zaposlenih, od toga 30 učitelja, 3 stručna suradnika, ravnateljicu te ostalo administrativno-tehničko osoblje.

**1. DJELATNOST**

Djelatnost: Odgoj i obrazovanje u osnovnoj školi u skladu sa Zakonom o odgoju i obrazovanju u osnovnoj i srednjoj školi i Godišnjem planom i programom.

Aktivnost 102000: redovni poslovi osnovnog obrazovanja

NKD: 8520- osnovno obrazovanje

**2.ZAKONSKE I DRUGE PODLOGE NA KOJIMA SE ZASNIVA PROGRAM RADA ŠKOLE**

- Zakon o odgoju i obrazovanju u osnovnoj i srednjoj školi, (NN br. 87/08., 86/09., 92/10., 105/10.,90/11., 5/12. i 16./12,86/12.,94/13.)

- Zakon o ustanovama, (NN br. 76/93., 29/97., 47/99. i 35/08.)

- Zakon o proračunu, (NN br. 87/08.,136/12), Pravilnik o proračunskim klasifikacijama (NN br. 26/10.) i Pravilnik o proračunskom računovodstvu i računskom planu (NN br. 114/10. i 31/11.i 124/14)

- Upute za izradu proračuna lokalne (regionalne) samouprave za razdoblje 2021.do 2023. od 09. listopada 2020. (klasa: 400-01/18-01/37, Urbr: 2140/01-07-18-2) i Ministarstva financija.

- Godišnji plan i program rada škole, Školski kurikulum Osnovne škole Stubičke Toplice, nastavne i izvannastavne aktivnosti.

**3. USKLAĐENOST CILJEVA, STRATEGIJE PROGRAMA S DOKUMENTIMA DUGOROČNOG RAZVOJA**

Školske ustanove ne donose strateške, već godišnje operativne planove prema planu i programu koje je donijelo Ministarstvo znanosti i obrazovanja.

Također, planovi se donose za nastavnu, a ne fiskalnu godinu. To je uzrok povremenim odstupanjima u izvršenju financijskih planova, na primjer, pomak određenih aktivnosti unutar školske godine iz jednog polugodišta u drugo uzrokuje promjene u izvršenju financijskog plana za dvije fiskalne godine.

**4. CILJEVI PROVEDBE PROGRAMA ZA NAREDNO RAZDOBLJE: 2021.-2023.**

 Prioritet je pružanje usluga osnovnoškolskog programa i odgoja naših učenika. Podizanjem materijalnih uvjeta, stalnim i kvalitetnim usavršavanjem učitelja i ostalih zaposlenika nastojimo podići kvalitetu nastave na što višu razinu, a koliko će nam omogućavati raspoloživa sredstva.

 Informatizacija škole- nastavak projekta opremanja škole informatičkom opremom započet 2012. I 2013. ( informatička oprema s kojom škola raspolaže nabavljena je iz donacija, sredstava JLS i MZO) uspješno se provodi i nastavit će se i u narednom razdoblju. Cilj programa je modernizacije nastave i uvođenje suvremenih tehnologija u odgojno- obrazovni proces.

 Projekt uvođenja e-dnevnika uspješno je realiziran, te će se u narednom razdoblju usklađivati sa aktualnim promjenama koje će donositi Carnet i Sveučilišni računalni centar.

 Nastavak pripreme dokumentacije potrebne za dogradnju školskog prostora u suradnji s Općinom Stubičke Toplice( u lipnju 2013. Predana je dokumentacija za pripremu infrastrukturnih projekata za EU fond za regionalni razvoj 2014.-2020.)

 uređenje školske knjižnice novim policama za knjige

 zamjena dotrajalog sustava za grijanje ( kotao)

 sanacija sanitarnih čvorova za učenike te pojedinih učionica

 Stručno usavršavanje naših učitelja, stručnih suradnika i ostalih djelatnika- osigurat ćemo sredstva i poticati redovito stručno usavršavanje s ciljem unaprjeđivanja rada. Većina stručnih usavršavanja financirat će se iz sredstava JLS.

 Organizirat ćemo tematska predavanja i radionice za roditelje kako bi im pomogli u ostvarivanju roditeljskih zadaća, ali i kako bi postigli što kvalitetniju komunikaciju između učenika, učitelja i roditelja ( ako epidemiološka situaciji dozvoli u školi, u suprotnom predavanje će ići na daljinu)

 Učenike ćemo poticati na izražavanje znanja, talenata, kreativnosti i sposobnosti kroz uključivanje u izvannastavne aktivnosti natjecanja i smotre te školske projekte i manifestacije utvrđene Kurikulumom i Godišnjim planom i programom rada škole. Surađivat ćemo sa lokalnom zajednicom te se uključivati u projekte, programe i manifestacije na lokalnoj razini.

**5. OBRAZLOŽENJE FINANCIJSKOG PLANA**

U sklopu aktivnosti A102000 – redovni poslovi ustanova osnovnog obrazovanja, procjena prihoda i rashoda izvršena je prema izvorima financiranja, a izvori financiranja su:

- Prihodi iz državnog proračuna - MZO

- KZŽ-decentralizirana i dopunska sredstva (nadležni proračun)

- Vlastiti prihodi – Učenička zadruga

- Prihodi za posebne namjene (uplate roditelja)

- Pomoći (JLS, MZO ..) nenadležni proračun

- Donacije

- HZZ

1. **Prihodi iz državnog proračuna – nenadležni proračun – MZO**

Planirani prihodi iz državnog proračuna odnose se na prihode za plaće sa pripadajućim doprinosima na plaću, prijevoz radnika, isplate za pomoći, jubilarne nagrade, dar za djecu, regres radnicima i sl., te za naknadu zbog nezapošljavanja osoba s invaliditetom.

Budući da je povećanje koeficijenta u budućem razdoblju neizvjesno, iznos za plaće planiran je na osnovu plaće za rujan u kojoj je uključeno povećanje osnovice za 2 %, koja bi trebala stupiti na snagu od 01.01.2021. godine.

Planiran je iznos od 3.100.000 kn za bruto plaće, 80.000 kn za ostale rashode radnicima (jub. nagrade, regres, božićnica, pomoći i sl.), doprinosi na plaću u iznosu od 510.000 kn, naknada za prijevoz u iznosu od 192.000 kn te naknade zbog nezapošljavanja osoba s invaliditetom u iznosu od 10.500 kn.

Za nabavu udžbenika za školsku godinu 2021./2022. godine planiran je iznos od 95.000 kn.

Također se iz ovog izvora očekuje isplata pomoći za nabavu laptopa, ekrana i računalnog ormara u ukupnom iznosu od 56.500 kn.

Projekcija na 2022. i 2023. godine je u istom iznosu.

**2. Prihodi iz Županijskog proračuna (nadležni proračun)-671**

* **Decentralizacija**

Sukladno uputama za izradu proračuna KZŽ za razdoblje 2021. – 2023. godine od 09.10.2020. (klasa:400-01/20-01/63 i urbr:2140/01/07-20-1), te sukladnom uputama od 21.10.2020., prihodi decentraliziranih sredstava planirana su u ukupnom iznosu od 140.251 kn.

Raspoloživa sredstva raspodijeljena su u iznosu od 140.251 kn za materijalne troškove (minimalni standard).

Planirane troškove prijevoza učenika u iznosu od 94.500 kn ubuduće će knjižiti KZŽ, te se neće više iskazivati kao prihod i rashod škola. Stoga je planirani iznos za prijevoz učenika izuzet iz Financijskog plana.

Sukladno uputama i procjenama za naredno razdoblje, isti iznos planiran je i za 2021. i 2022. godinu.

* **Prihodi iz Županijskog proračuna – dopunska sredstva**

Dopunska sredstva za financiranje organizacije natjecanja, smotri i drugih manifestacija, planiran je iznos od 2.000 kn.

U školskoj godini 2020./2021. Osnovna škola Vladimir Bosnar Stubičke Toplice ponovno je partner u projektu“ Baltazar 4“ u sklopu kojeg je zaposlen jedan pomoćnik u nastavi za učenike sa teškoćama u razvoju. Shodno tome je planirani iznos od 24.000 kn za isplatu plaća i drugih materijalnih prava do završetka školske godine 2020./2021.

Na ovom izvoru također je planiran iznos za financiranje prehrane učenika slabijeg socijalnog statusa a u sklopu projekta „Zalogajček “ u iznosu od 20.000 kuna .

**3. Vlastiti prihodi - 661**

Planirani prihodi od pruženih usluga odnose se na najam prostora u iznosu od 3.000 kn. Planirani rashod se odnosi na rashode za sl. putovanja u iznosu od 200 kn, nabavu literature i pretplata časopisa (Modra lasta, radost i sl.) koji su svim učenicima na raspolaganju u školskoj knjižnici u iznosu od 1.500 kn, grafičke usluge u iznosu od 500 kn, članarine u iznosu od 200 kn, za druge izdatke za potrebe učenika u iznosu od 1.800 kn, te za opremu iznos od 800 kn.

Na ovom izvoru također je planirani iznos od 2.000 kn za Školsku zadrugu.

Školska zadruga ostvaruje svoje prihode od prodaje/donacije za razne predmete koje izrađuju učenici na raznim radionicama. Obzirom na trenutnu situaciju pandemije COVIDOM 19 (otkazivanje javnih događanja), smanjeni su planirani prihodi u odnosu na prethodna razdoblja na iznos od 2.000 kn. Rashodi su planirani za plaćanje članarine 200 kn, nabavu raznog materijala za radionice 800 kn, po potrebi nabave opreme 800 kn te za troškove službenih putovanja 200 kn.

Isti iznos je također planiran za 2021. i 2022. godinu.

**4. Posebne namjene -652**

Planirani prihodi od uplate roditelja iznose 238.000 kuna, a odnose se na uplate roditelja za školsku prehranu 120.000, uplate roditelja za Cjelodnevnu nastavu (COOR) 70.000 kn, osiguranje učenika 8.000 kn, te za ostale uplate roditelja (izleti i sl.) 40.000 kn.

Rashodi se odnose na podmirivanje troškova namirnica, prijevoza učenika na izletima, ulaznice, premije osiguranja i ostale materijalne troškove vezane uz organizaciju i realizaciju pripreme obroka za učenike.

Na ovom izvoru planiran je manjak u iznosu od 25.000 kuna a koji se očekuje za račune za prehranu koji će biti izdani krajem prosinca a podmirivani tijekom 2021. godine.

Isti iznos je također planiran za 2021. i 2022. godinu.

**5. Pomoći (nenadležni proračun)- 636**

* **Općina Stubičke Toplice-osnivač**

Sukladno uputama osnivača ukupni planirani iznos prihoda iz Općinskog proračuna za 2021. godinu iznosi 283.460 kn.

90.000 kuna planira se za financiranje redovnog poslovanja, 5.000 kn za putne troškove učitelja , stručne suradnike i pratitelje djeci s teškoćama u skladu s propisima i Pravilnikom o izvođenju izleta, ekskurzija i drugih odgojno-obrazovnih aktivnosti izvan škole.

20.000 kn planirano je za nabavu nefinancijske dugotrajne imovine odn. kapitalna ulaganja( od toga 5.000 kn za nabavu lektirnih naslova za školsku knjižnicu a 15.000 kn za nabavu opreme).

12.460 kuna planirano je za sufinanciranje prehrane učenika slabijeg socijalnog statusa ili 3. djeteta iz jedne obitelji, a 61.000 kn za kupovinu radnoga materijala (radne bilježnice, mape, atlasi i sl.)za sve učenike škole za školsku godinu 2021./2022.

Za nabavu razlike radnog materijala u školskim godinama 2021./2022. i 2022./2023. također je planiran je iznos od 61.000 kn.

U sklopu projekata e-Škole i i Škole za život, Općina Stubičke Toplice je 05.06.2019. godine donijela je Odluku o financiranju šire javne potrebe osnovnog školstva, te je sukladno tome sklopljen Ugovor o djelu za obavljanje poslova e-tehničara. Naknada za rad e-tehničara planirana je u iznosu od 10.000 kn.

Način financiranja nabave voća i mlijeka u okviru provedbe Sheme školskog voća i mlijeka u školskoj godini 2020./2021. godine i dalje preuzima osnivač škole – Općina Stubičke Toplice na način da će sredstva predujma uplaćivati na žiro-račun škole za podmirivanje troškova nabave istih.

Planirani iznos za Shemu školskog voća i mlijeka je 12.000 kn.

U rujnu 2020. godine Škola je uvela Cjelodnevnu nastavu za 13-tero učenika.

Troškove plaće, prijevoza te ostalih prava iz kolektivnog ugovora učiteljice te prehrane učenika (3 obroka) podmiruju roditelji učenika u 50%-tnom iznosu, a 50% troškova sufinancira Općina Stubičke Toplice.

Za ovaj projekt je na ovom izvoru planiran iznos od 73.000 kn.

Na ovom izvoru planiran je manjak prihoda u iznosu od 30.000 kn, a koji se odnosi na predviđeni manjak po Zahtjevu za prosinac 2020. koji će biti podmiren u siječnju 2021. godine te za račun koji će biti ispostavljen 31.12.2020. za sufinanciranje prehrane učenika slabijeg socijalnog statusa i 3. djeteta iz jedne obitelji.

Isti iznos je također planiran za 2021. i 2022. godinu.

**5. Donacije -663**

Prihodi od donacija u 2021. planirani su u iznosu od 5.000 kn.

Donacije se većim dijelom realiziraju u vidu potrebne opreme ili knjiga za školsku knjižnicu.

Isti iznos planiran je i za 2022. i 2023. godinu,

**IZVJEŠTAJ O POSTIGNUTIM CILJEVIMA I REZULTATIMA U PRETHODNOM RAZDOBLJU**

Tijekom 2020. godine je zbog pandemije COVID-om 19, organizacija poslovanja Škole kao i nastave

bila puno zahtjevnija nego u prethodnom razdoblju.

Budući da smo početkom 2020. od MZO pravodobno primili pomoć u vidu 128 tableta za učenike,

on-line nastava se ipak uz povremene tehničke poteškoće uspješno odvijala.

Sukladno raspoloživim sredstvima za 2020. godinu iz decentralizacije KZŽ, Općine Stubičke Toplice i ostalih izvora, a uz naročito racionalno raspolaganje te prilagodbom novim uvjetima rada, poslovanje u školi odvijalo se bez poteškoća, ali ipak s naglaskom na nabavu dezinfekcijskih sredstava, toplomjera, otirača te dezinfekcijska sredstva za čišćenje i dezinfekciju prostora Škole, zaštitne pregrade od pleksiglasa za informatičku učionicu ali i organizacijom potrebnih preventivnih mjera prilikom ulaska i boravka u prostorijama Škole.

Zbog teške gospodarske situacije i mjera štednje, umanjena su decentralizirana sredstva za 2020. godinu za 20%, stoga je bilo potrebno neke troškove preusmjeriti na druge izvore financiranja.

Unatoč novim okolnostima, poslovanje Škole odvijalo se neometano, a troškovi minimalnog standarda (režije, rashodi za redovno poslovanje i ostali troškovi) podmirivani su u roku.

Kao i prethodne školske godine, MZO je financirao nabavu udžbenika, KZŽ i Općina Stubičke Toplice

radne bilježnice u 50% - tnom iznosu, a mape, atlase i ostali radni materijal financiran je još posebno iz izvora Općina Stubičke Toplice.

Tijekom tekuće godine obnovljena su oštećena vrata sa dovratnikom, nabavljeni su garderobni ormarići, nabavljen je i montiran javljač požara te panik svjetiljka, mini računalo za zvono te 12 učeničkih klupa (kako bi se osigurano dovoljan razmak između učenika).

U rujnu 2020. godine u sklopu Škole organizirana je Cjelodnevna nastava (COOR) za 13-tero učenika u 2. razredu.

Troškove plaće, prijevoza te ostalih materijalnih prava iz KU za učiteljicu, kao i prehranu (3 obroka dnevno), financiraju roditelji te Općina Stubičke Toplice u 50%-tnom iznosu.

U Stubičkim Toplicama, 22.10.2020.

Ravnateljica:

Brigitte Gmaz, dipl.uč